jordbrugsområdets erhvervsuddannelser
Jordbrugsområdets erhvervsuddannelser ligger inden for områderne fødevarer, jordbrug og oplevelser.
Elever ved jordbrugsområdets erhvervsuddannelser uddannes inden for landbrug samt til fx anlægsgartner, bager og konditor, dyrepasser, ernæringsassistent, fitnessinstruktør, frisør, gartner, gastronom, gourmetslagter, greenkeeper, kosmetiker, mejerist, receptionist, skov- og naturtekniker, slagter, tarmrenser, tjener og veterinærsygeplejerske.
Uddannelserne varer typisk 3-4 år, og der er adgang fra 9. klassetrin. Uddannelserne veksler mellem praktik og skoleophold, gennemført på en erhvervsskole. 